
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός Χερσαίων και Θαλασσίων Περιοχών των Βορείων 

Σποραδών ως Θαλασσίου Πάρκου . 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Μετα¬ 
μόρφωσης (Ν. Αττικής) . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Χαρακτηρισμός Χερσαίων και Θαλασσίων Περιοχών των Βορείων Σπο- 
ράδων ως Θαλασσίου Πάρκου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1650/1986 «Για την προστασία του περι¬ 
βάλλοντος» (Α' 160) και ιδίως τις διατάξεις των άρθρων 19 (παρ. 3) 21 
(παρ. 1 και 2), 28, 29, 30 και 31 (παρ. 9 και 10) όπως το άρθρο 30 
τροποποιήθηκε με το άρθρο 98 (παρ. 12) του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α' 101). 

2. Τις διατάξεις της Διεθνούς Σύμβασης για την διατήρηση της 
άγριας Ζωής και του φυσικού περιβάλλοντος της Ευρώπης, όπως κυ¬ 
ρώθηκε με τον Ν. 1335/1983 (Α' 32). 

3. Τις διατάξεις της 414985/1985 κοινής Υπουργικής Απόφασης 
«Μέτρα διαχείρισης της άγριας πτηνοπανίδας» (Β' 757). 

4. Τις διατάξεις του άρθρου 23 του ν. 1558/1985 «Κυβέρνηση και 
Κυβερνητικά Όργανα» (Α' 137) όπως τροποποιήθηκε μεταγενέ¬ 
στερα. 

5. Τις διατάξεις της 30781/1521/1988 Κοινής Υπουργικής Από¬ 
φασης «μέτρα για την προστασία της Μεσογειακής Φώκιας ΜοηβοΗυβ 
πιοηβοΐιαβ και του βιοτόπου της, των άλλων ειδών πανίδας και χλωρί¬ 
δας στο υπό δημιουργία θαλάσσιο πάρκο των Β. Σποράδων» (Β' 268) 
όπως αυτή διορθώθηκε και παρατάθηκε η ισχύς της με την 49714/ 
3453/1990 όμοια Υπουργική Απόφαση (Β' 462). 

6: Τις διατάξεις του άρθρου 19 (περίπτωση α') 69269/5387/1990 
Κοινής Υπουργικής Απόφασης «Κατάταξη έργων και δραστηριοτήτων 
σε κατηγορίες, περιεχόμενα Μελέτης Περιβ/κών Επιπτώσεων 
(Μ.Π.Ε.), καθορισμός περιεχομένου Ειδικών Περιβ/κών Μελετών 
(Ε.Μ.Π.) και λοιπές συναφείς διατάξεις» σύμφωνα με τον Ν. 1650/ 
1986 (Β' 678). 

7. την από 1.12.1990 επιστημονική μελέτη «Ειδική Περιβαλλο¬ 
ντική Μελέτη - Προστασία και διαχείριση του βιοτόπου της περιοχής 
των Βορείων Σποράδων» που εγκρίθηκε για τους σκοπούς του διατάγ¬ 
ματος αυτού με την οικ. 31316/1399/3.7.1991 απόφαση του 


Υπουργού Περιβάλλοντος, Χωροταξίας και Δημοσίων Έργων. 

8. Τις διατάξεις της 71961/3670/1.7.1991 απόφασης του 
Υπουργού Περιβάλλοντος, Χωροταξίας και Δημοσίων Έργων «Καθορι- 
σμός τρόπου ενημέρωσης του κοινού για το περιεχόμενο των σχεδίων 
Προεδρικών Διαταγμάτων του άρθρου 21 παρ. 1 και 2 του Ν. 1650/ 
1986» (Β' 541). 

9. Τις διατάξεις της Υ. 1547/26.9.1991 (ΦΕΚ Β' 789) απόφασης 
του Πρωθυπουργού και του Υπουργού Βιομηχανίας, Ενέργειας και Τε¬ 
χνολογίας «Ανάθεση αρμοδιοτήτων στον Υφυπουργό Βιομηχανίας, 
Ενέργειας και Τεχνολογίας» (Β’325). 

10. Την από 13.3.1992 γνώμη του Νομαρχιακού Συμβουλίου Μα¬ 
γνησίας. 

11. Την 237/1991 γνωμοδότηση του Συμβουλίου της Επικράτειας 
με πρόταση των Υπουργών Γεωργίας, Εμπορικής Ναυτιλίας, Περιβάλ¬ 
λοντος, Χωροταξίας και Δημοσίων Έργων και του Υφυπουργού Βιομη¬ 
χανίας, Ενέργειας και Τεχνολογίας, αποφασίζουμε: 

Άρθρο 1 

Σκοπός του Προεδρικού Διατάγματος 

Σκοπός του παρόντος Προεδρικού Διατάγματος είναι η προστασία, η 
διατήρηση και διαχείριση της φύσης και του τοπίου, ως φυσικής κληρο¬ 
νομιάς και πολύτιμου εθνικού φυσικού πόρου σε εκτεταμένες χερσαίες 
και θαλάσσιες περιοσές των Β. Σποράδων που διακρίνονται για την με¬ 
γάλη βιολογική, οικολογική, αισθητική, επιστημονική, γεωμορφολο- 
γική και παιδαγωγική τους αξία, με τον χαρακτηρισμό τους ως Θαλασ¬ 
σίου Πάρκου, σύμφωνα με τα κριτήρια της παρ. 3 του άρθρου 19 του ν. 
1650/1986. Ειδικότερα επιδιώκεται η αποτελεσματική προστασία του 
μοναδικού για την πολύπλευρη αξία του, οικοσυστήματος των Βορείων 
Σποράδων όπου, εκτός από την ύπαρξη σπανίων ειδών χλωρίδας κάι 
πανίδας και, διαφόρων φυσικών διαπλάσεων και σχηματισμών ζει και 
αναπαράγεται ο μεγαλύτερος γνωστός στην Μεσόγειο πληθυσμός της 
Μεσογειακής Φώκιας (ΜοηοοΗιΐδ ιηοηβοΗιιβ) είδος που έχει χαρακτη- 
ρισθεί ως το υπ’ αριθ. 1 απειλούμενο με εξαφάνιση θαλάσσιο θηλαστικό. 

Άρθρο 2 

Χαρακτηρισμός του Θαλασσίου Πάρκου 
Καθορισμός των ορίων του και συστήματος ζωνών προστασίας του 

Χαρακτηρίζονται ως Θαλάσσιο Πάρκο, με την ονομασία «ΕΘΝΙΚΟ 
ΘΑΛΑΣΣΙΟ ΠΑΡΚΟ ΑΛΟΝΝΗΣΟΥ ΒΟΡΕΙΩΝ ΣΠΟΡΑΔΩΝ» 
(Ε.Θ.Π.Α.Β.Σ.) οι χερσαίες και θαλάσσιες περιοχές Βορείων Σποράδων 
όπως φαίνεται στα σχετικά πρωτότυπα διαγράμματα σε κλίμακα 
1:25.000 και 1:5.000 που θεωρήθηκαν από την Διεύθυνση Τοπογρα¬ 
φικών Εφαρμογών με την 66279/1992 πράξη της και που αντίτυπά 
τους σε φωτοσμίκρυνση δημοσιεύονται με το παρόν διάταγμα. 

Οι προαναφερόμενες χερσαίες και θαλάσσιες περιοχές διακρίνονται 
προς εκπλήρωση του σκοπού του διατάγματος αυτού, στις παρακάτω 
ζώνες: 

Α. Ζώνη Α' 

Ως Ζώνη Α' ορίζεται η περιοχή που περιλαμβάνεται μεταξύ των ακο¬ 
λούθων γεωγραφικών συντεταγμένων: 
φ 39’30' 39"34' 39'20' 39' 39' 39'30' 

λ 24 24°10’ 24’25' 24"10' 24" 24" 

Η Ζώνη Α περιλαμβάνει τις ακόλουθες υποπεριοχές: 

I. Αυστηρό Φυσικό Καταφύγιο - Πυρήνας του Θαλάσσιου Πάρκου. 

Αποτελείται από το νησί Πιπέρι και την θαλάσσια ζώνη που εκτείνε¬ 
ται σε ακτίνα 3 ναυτικών μιλιών από τις ακτές του. 

II. Καταφύγιο Επιστημονικής Έρευνας. 

Αποτελείται από το νησί Γιούρα και την θαλάσσια ζώνη σε ακτίνα 1 
μιλίου από τις ακτές του. 

III. Καταφύγιο Εποχιακής Απαγόρευσης. 

Περιλαμβάνουν το νησί Ψαθούρα και την θαλάσσια ζώνη ακτίνας 
500 μέτρων από τις ακτές του, την θαλάσσια περιοχή 1,5 ναυτικό μίλι 
ΒΑ των Γιούρων (Πάγκος) και σε ακτίνα 500 μέτρων περιμετρικά από 
την ισοβαθή των 20 μέτρων, το νησί Πράσο (Γράμμιζα) και την θαλάσ¬ 
σια ζώνη σε ακτίνα 500 μέτρων από .τις ακτές του, τις Δυτικές και Βο¬ 
ρειοδυτικές ακτές του νησιού Κυρά Παναγιά από το Ακρωτήριο Κυρά 
έως το νησί Πιλέρισσα, σε μια ζώνη πλάτους 500 μέτρων στη χέρσο και 
100 μέτρα στη θάλασσα, τις επίπεδες πεδιάδες και κοιλάδες (κάμπους) 
στο εσωτερικό του Νησιού Κυρά Παναγιά και στον Όρμο του Αγ. Πέ¬ 
τρου, την επίπεδη πεδιάδα στο εσωτερικό του νησιού Σκάντζουρα, τις 
Βραχονησίδες Κορακάς, Πράσσο, Σκαντήλι, Στρογγυλό και την θαλάσ¬ 
σια ζώνη 500 μέτρα από τις ακτές του. 

IV. Υπόλοιπη Έκταση της Ζώνης Α' 

Αποτελείται από την περιοχή που περικλείεται από τις προαναφερό- 
μενες γεωγραφικές συντεταγμένες εξαιρουμένων των περιοχών των πε¬ 
ριπτώσεων I, II, III. 

Β. Ζώνη Β' 

Ως Ζώνη Β' Ορίζεται η θαλάσσια περιοχή που περιλαμβάνεται με¬ 
ταξύ των ακολούθων γεωγραφικών συντεταγμένων: 

φ 39’30' 39" 39Ό2' 39*25' 39°30' 
λ 24' 24* 23'5Γ 23·51' 24' 

καθώς και η εκτός σχεδίου και εκτός ορίων οικισμών ευρύτερη περιοχή 
του ερευνητικού σταθμού Αλοννήσου (κόλπος Γέρακα - Αλοννήσου) η 
οποία καταλαμβάνει την έκταση από το ακροτήριο Γέρακας Αλοννήσου 
μέχρι την βραχονησίδα Μικρό (Μούλες) και το ακροατήριο Γρεγάλη σε 
ακτίνα 1 ναυτικού μιλίου από τις ακτές. 

η περιοχή του ερευνητικού σταθμού Αλοννήσου υποδιαιρείται σε 2 
ζώνες οικιστικών ρυθμίσεων 1 και 2. 

I. Η Ζώνη Οικιστικών Ρυθμίσεων (1) περικλείεται από τα στίγματα: 
φ 39'30'37 ' φ 39Ί6Ί9" φ 39-1617" 

λ 23'57'24" λ 23-57Ί3" λ 23·56'51” 
φ 39Ί6Ί0” φ 39Ί6'28" 
λ 23*56'27" λ 23'56'20" 
φ 39°16'29" φ 39”16'53" φ 39·16'57" 
λ 23·56'58" λ 23"57'24" λ 23·57'34" 
φ 39Ί6'37'· 
λ 23"57'24" 

II. Η Ζώνη Οικιστικών Ρυθμίσεων (2) βρίσκεται βόρεια της τεθλα¬ 
σμένης που ορίζεται από τα στίγματα: 

φ 39°16'30" φ 39Ί5'53" φ 39Ί6Ό7" φ 39·16'30" 
λ 23°57'47" λ 23"57'23" λ 23·56Ί2'· λ 23·57'47". 

Σε όλα τα προαναφερόμενα στίγματα τα πλάτη είναι βόρεια και τα 
μήκη ανατολικά. 

Άρθρο 3 

Γενικοί Όροι, Περιορισμοί και Απαγορεύσεις 

Στις Ζώνες Α και Β και στις υποπεριοχές τους, όπως αυτές οριοθε- 
τούνται στο άρθρο 2, ισχύουν οι παρακάτω όροι, περιορισμοί και απαγο¬ 
ρεύσεις: 

Α. Ζώνη Α' 

«Γενικός όρος: Επιτρέπεται η είσοδος κάθε πλωτού μέσου στη ζώνη 
Α' εφόσον έχει εφοδιασθεί με σχετική άδεια εισόδου από την Λιμενική 
Αρχή Αλοννήσου και πληροί τις προϋποθέσεις και τους όρους που καθο¬ 
ρίζονται στον οικείο Κανονισμό Λειτουργίας και Διαχείρισης του Ε.Θ.- 
Π.Α.Β.Σ. σύμφωνα με το άρθρο 7 του παρόντος προεδρικού διατάγμα- 
τος. 

I. Αυστηρό Φυσικό καταφύγιο - Πυρήνας Θαλασσίου Πάρκου 

Απαγορεύεται κάθε είδους δραστηριότητα και η παραμονή στην πε¬ 
ριοχή, με τις ακόλουθες εξαιρέσεις. 

α) Παράκτια επαγγελματική αλιεία με στατικά δίχτυα (απλάδια, 
κλαμπανόδυχτα, μανωμένα, αστακόδυχτα) και παραγάδια εφ’ όσον 
προβλέπεται από τον εκάστοτε Κανονισμό Λειτουργίας και Διαχείρισης 
του ΕΘΠΑΒΣ σύμφωνα με το άρθρο 7 του παρόντος Προεδρικού Δια¬ 
τάγματος, ο οποίος θα καθορίζει το χρονικό πλαίσιο και τον τρόπο ενά¬ 


σκησης των εν λόγω δραστηριοτήτων. 

β) οι δραστηριότητες που γίνονται για επιστημονικούς σκοπούς 
(έρευνα, κινηματογράφηση κ.λ.π.) εφόσον οι ενδιαφερόμενοι πληρούν τις 
προϋποθέσεις που προσδιορίζονται με τον εκάστοτε Κανονισμό λειτουρ¬ 
γίας και διαχείρισης του Ε.Θ.Π.Α.Β.Σ. σύμφωνα με το άρθρο 7 του πα¬ 
ρόντος Προεδρικού Διατάγματος. 

γ) Η βόσκηση αιγοπροβάτων, ο συνολικός αριθμός των οποίων δεν 
πρέπει να υπερβαίνει τα 300 για χρονικό διάστημα περίπου 4 μηνών 
ετησίως. Η προσέγγιση και παραμονή των ασχολούμενων με την προα- 
ναφερόμενη δραστηριότητα τηρουμένου του Γ ενικού όρου της παραγρά¬ 
φου Α του παρόντος άρθρου και εφόσον πληρούν τις προϋποθέσεις και 
όρους που προσδιορίζονται με τον εκάστοτε κανονισμό λειτουργίας και 
διαχείρισης του ΕΘΠΑΒΣ σύμφωνα με το άρθρο 7 του παρόντος Προε¬ 
δρικού Διατάγματος. 

II. Καταφύγιο Επιστημονικής Έρευνας 

Επιτρεπόμενες δραστηριότητες τηρουμένου του Γενικού Όρου της 
παραγράφου Α του παρόντος άρθρου. 

1. Το κυνήγι, μόνον ως μέθοδος εποχιακής διαχείρισης της πανίδας 
του οικοσυστήματος προς διατήρηση, της φυσικής ισορροπίας του, θε- 
σπιζομένων σχετικών ειδικών όρων και περιορισμών με τον κανονισμό 
λειτουργίας. 

2. Η διέλευση σκαφών με τους ακολούθους όρους: 

α) Σκάφη παράκτιας επαγγελματικής αλιείας, επιστημονικής έρευ¬ 
νας και σκάφη που χρησιμοποιούνται στο πλαίσιο της διαχείρισης του 
θαλασσίου πάρκου, καθ’ όλη την διάρκεια του έτους. Στα προαναφερό¬ 
μενα σκάφη επιτρέπεται η αγκυροβόληση και παραμονή εφόσον πλη¬ 
ρούν τους όρους και προϋποθέσεις που προσδιορίζονται με τον εκάστοτε 
κανονισμό λειτουργίας και διαχείρισης του ΕΘΠΑΒΣ σύμφωνα με το 
άρθρο 7 του παρόντος Προεδρικού Διατάγματος. 

β) Σκάφη άλλων χρήσεων και δραστηριοτήτων σε απόσταση μεγαλύ¬ 
τερη του ενός ναυτικού μιλίου από τις ακτές κατά την χρονική περίοδο 
από 1ης Σεπτεμβρίου μέχρι 30ης Οκτωβρίου και σε απόσταση μεγαλύ¬ 
τερη των 400 μέτρων από τις ακτές κατά την χρονική περίοδο από 1ης 
Δεκεμβρίου μέχρι 31ης Αυγούστου έκαστου έτους. Από τα σκάφη της 
κατηγορίας αυτής εξαιρούνται τα πετρελαιοφόρα άνω των 500 τόννων 
τα οποία, προκειμένου νε διέλθουν από τις επιτρεπόμενες θαλάσσιες πε¬ 
ριοχές κατά τις αντίστοιχες χρονικές περιόδους, πρέπει να φέρουν εκτός 
της άδειας εισόδου, που καθορίζεται στον γενικό όρο της παρ. Α' του πα¬ 
ρόντος άρθρου 3, και ειδική άδεια λιμενικής αρχής, η οποία να προσδιο¬ 
ρίζει την πορεία διέλευσης του σκάφους. 

γ) Τα ταχύπλοα με δυνατότητα ανάπτυξης ταχύτητας άνω των 10 
μιλίων/ώρα, επιτρέπεται να διέρχονται σε απόσταση μεγαλύτερη των 2 
ναυτικών μιλιών από τις ακτές. 

3. Η επαγγελματική αλιεία με τους ακολούθους τρόπους: 

α) Μέση αλιεία (γρι - γρι, μηχανότρατες κλπ) σε απόσταση μεγαλύ¬ 
τερη του 1,5 ναυτικού μιλίου από τις ακτές. 

β) Εφόσον δεν απαγορεύονται από τον εκάστοτε Κανονισμό Λειτουρ¬ 
γίας και Διαχείρισης του Ε.Θ.Π.Α.Β.Σ. σύμφωνα με το άρθρο 7 του πα¬ 
ρόντος Π.Δ., επιτρέπονται: 

- η παράκτια αλιεία με τα κατωτέρω αλιευτικά εργαλεία και περιορι¬ 
σμούς: 

- βα) Με αστακόδυχτο που έχει άνοιγμα ματιού μεγαλύτερο των 110 
χιλιοστομέτρων κατά πλευρά τετραγώνου, μετρούμενο από κόμπο σε 
κόμπο, ενώ είναι βρεγμένο. Η αλιεία με το εργαλείο αυτό επιτρέπεται 
μόνο κατά τη διάρκεια της νύχτας με μέγιστο μήκος διχτυού 2.500 ορ¬ 
γιές για κάθε σκάφος. 

- ββ) Με στατικά δίκτυα (Απλάδια, κλαμπανόδυχτα, μανωμένα), 
των οποίων η διενέργεια αλιείας επιτρέπεται μόνο κατά τη διάρκεια της 
νύχτας. 

Στην περίπτωση που το δίχτυ είναι μανωμένο τότε το άνοιγμα του 
ματιού θα είναι μεγαλύτερο των (22) χιλιοστομέτρων, κατά πλευρά τε¬ 
τραγώνου, μετρούμενο από κόμπο σε κόμπο, ενώ είναι βρεγμένο. 

Τα ψιλά μανωμένα δίκτυα να μην παραμένουν στη θάλασσα όλη τη 
νύκτα, αλλά να στήνονται 1 ώρα πριν τη δύση του ήλιου και να αποστή- 
νονται ως και 2 ώρες μετά την δύση αυτού ή να στήνονται 3 ώρες πριν 
την ανατολή του, και να αποστήνονται ως και 1 ώρα μετά την ανατολή 
αυτού. 

- βγ) Το μήκος των χρησιμοποιούμενων διχτυών του εδαφίου (ββ) 
δεν θα υπερβαίνει τις 2.500 οργιές για κάθε σκάφος. Εξαιρείται η περί¬ 
πτωση της αλιείας με γοπόδυχτα όπου το χρησιμοποιούμενο δίχτυ δεν 
μπορεί να υπερβαίνει τις 1.000 οργιές και η περίπτωση της αλιείας με 
βόλασμα όπου το χρησιμοποιούμενο δίχτυ δεν μπορεί να υπερβαίνει τις 
250 οργιές. 

νται με τον εκάστοτε κανονισμό λειτουργίας και διαχείρισης του ΕΘ- 


4. Κάθε δραστηριότητα που σχετίζεται με το πρόγραμμα του Υπουρ¬ 
γείου Γεωργίας για την βελτίωση του γενικού υλικού του αγριοκάτσι¬ 
κου των Γιούρων. 

ΊΙΙ. Καταφύγια εποχιακής απαγόρευσης: 

Επιτρεπόμενες δραστηριότητες τηρούμενου του γενικού όρου της πα¬ 
ραγράφου Α του παρόντος άρθρου. 

1. Η διέλευση κάθε είδους σκαφών από την περιοχή καθ’ όλη τη διάρ¬ 
κεια του έτους εκτός από την χρονική περίοδο από 1ης Σεπτεμβρίου έως 
15ης Νοεμβρίου εκάστου έτους που θα πρέπει να προβλέπεται από τον 
κανονισμό λειτουργίας και διαχείρισης του Ε.Θ.Π.Α.Β.Σ σύμφωνα με 
το άρθρο 7 του παρόντος Προεδρικού Διατάγματος Ειδικά για τα πετρε¬ 
λαιοφόρα άνω των 500 τόννων, θα πρέπει, εκτός της άδειας εισόδου του 
γενικού όρου της παραγράφου Α του παρόντος άρθρου, να έχουν ειδική 
άδεια της Λιμενικής αρχής Αλοννήσου η οποία να προσδιορίζει την πο¬ 
ρεία διέλευσης του σκάφους. 

2. Η μεταφορά επισκεπτών σε όλο το χώρο του νησιού Ψαθούρα εφ’ 
όσον η μεταφορά γίνεται με σκάφη που πληρούν τις προϋποθέσεις του οι¬ 
κείου Κανονισμού Λειτουργίας και Διαχείρισης του ΕΘΠΑΒΣ σύμφωνα 
με το άρθρο 7 του παρόντος προεδρικού Διατάγματος. Οι δραστηριότη¬ 
τες που επιτρέπονται στους προαναφερομένους επισκέπτες είναι η κο¬ 
λύμβηση, η κατάδυση, η φωτογράφιση και η κινηματογράφηση του 
χερσαίου και θαλάσσιου οικοσυστήματος, ενώ απαγορεύονται η διανυ- 
κτέρευση και η κατασκήνωση. Οι επιβάτες υποχρεούνται στην κατα¬ 
βολή αντιτίμου εισιτηρίου, το οποίο εγκρίνεται με απόφαση του οικείου 
Νομάρχη, μετά από εισήγηση της κατά το άρθρο 7 του παρόντος αρμό¬ 
διας υπηρεσίας που καταρτίζει τον κανονισμό Λειτουργίας και Διαχείρι¬ 
σης του ΕΘΠΑΒΣ, τμήμα δε του ως άνω αντιτίμου, το οποίο επίσης κα¬ 
θορίζεται με την προαναφερόμενη απόφαση του Νομάρχη περιέρχεται 
στον φορέα διαχείρισης και διατίθεται για τη λειτουργία του πάρκου. 

3. Η επαγγελματική αλιεία με τους ακολούθους όρους καθ’ όλη την 
διάρκεια του έτους εκτός από την χρονική περίοδο από 1-9 εώς 15-11 
εκάστου έτους που θα πρέπει να προβλέπεται από τον Κανονισμό Λει¬ 
τουργίας και Διαχείρισης του ΕΘΠΑΒΣ σύμφωνα με το άρθρο 7 του 
παρόντος προεδρικού Διατάγματος. 

Μέση αλιεία (γρι - γρι, μηχανότρατες κλπ) σε απόσταση μεγαλύτερη 
του 1,5 ναυτικού μιλίου από τις ακτές. 

Η παράκτια αλιεία με τα κατωτέρω αλιευτικά εργαλεία και περιορι¬ 
σμούς: 

Με αστακόδυχτο που έχει άνοιγμα ματιού μεγαλύτερο των 110 χι¬ 
λιοστομέτρων κατά πλευρά τετραγώνου, μετρούμενο από κόμπο σε κό¬ 
μπο, ενώ είναι βρεγμένο. Η αλιεία με το εργαλείο αυτό επιτρέπεται μόνο 
κατά την διάρκεια της νύχτας, με μέγιστο μήκος δικτύου 2500 οργιές 
για κάθε σκάφος. 

Με στατικά δίκτυα (Απλάδια, κλαμπανόδυχτα, μανωμένα), των 
οποίων η διενέργεια αλιείας επιτρέπεται μόνο κατά τη διάρκεια της νύ¬ 
χτας ως και μία (1) ώρα μετά τη δύση του ήλιου και μιας (1) ώρας πριν 
την ανατολή αυτού. 

Στην περίπτωση που το δίχτυ είναι μανωμένο τότε το άνοιγμα του 
ματιού θα είναι μεγαλύτερο των (22) χιλιοστομέτρων, κατά πλευρά τε¬ 
τραγώνου, μετρούμενο από κόμπο σε κόμπο, ενώ είναι βρεγμένο. 

Τα ψιλά μανωμένα δίκτυα να μην παραμένουν στη θάλασσα όλη τη 
νύκτα, αλλά να στήνονται 1 ώρα πριν τη δύση του ήλιου και να αποστή- 
νονται ως και 2 ώρες μετά τη δύση αυτού ή να στήνονται 3 ώρες πριν 
την ανατολή του, και να αποστήνονται ως και 1 ώρα μετά την ανατολή 
αυτού. Το μήκος των χρησιμοποιούμενων διχτύων του προηγούμενου 
εδαφίου δεν θα υπερβαίνει τις 2500 οργιές για κάθε σκάφος. Εξαιρείται 
η περίπτωση της αλιείας με γοπόδυχτα όπου το χρησιμοποιούμενο δί¬ 
χτυ δεν μπορεί να υπερβαίνει τις 1000 οργιές και η περίπτωση της 
αλιείας με βόλασμα όπου το χρησιμοποιούμενο δίχτυ δεν μπορεί να 
υπερβαίνει τις 250 οργιές. 

4. Η αγκυροβόληση και παραμονή σε σκάφος παράκτιας επαγγελμα¬ 
τικής αλιείας, επιστημονικής έρευνας, και σκάφη που χρησιμοποιούνται 
στο πλαίσιο της διαχείρισης του θαλασσίου πάρκου, καθ’ όλη τη διάρ¬ 
κεια του έτους εφόσον πληρούν τους όρους και προϋποθέσεις που προσ¬ 
διορίζονται με τον εκάστοτε κανονισμό λειτουργίας και διαχείρισης του 
ΕΘΠΑΒΣ σύμφωνα με το άρθρο 7 του παρόντος Προεδρικού Διατάγμα- 
τος. 

5. Η βόσκηση στα νησιά Κυρά Παναγιά και Σκαντζούρα, αιγοπροβά¬ 
των, ο συνολικός αριθμός των οποίων δεν πρέπει να υπερβαίνει τα 300 
και για χρονικό διάστημα περίπου 4 μηνών ετησίως, η προσέγγιση και 
παραμονή των ασχολουμένων με την προαναφερόμενη δραστηριότητα 
τηρουμένου του Γενικού Όρου της παραγράφου Α του παρόντος άρ¬ 
θρου, και εφόσον πληρούν τις προϋποθέσεις και όρους που προσδιορίζο- 


ΠΑΒΣ σύμφωνα με το άρθρο 7 του παρόντος Προεδρικού Διατάγματος. 

IV. Υπόλοιπη Έκταση Ζώνης Α' 

Επιτρεπόμενες δραστηριότητες τηρουμένου του γενικού όρου της πα¬ 
ραγράφου Α του παρόντος άρθρου." 

1. Η διέλευση σκαφών κάθε είδους εκτός από τα πετρελαιοφόρα άνω 
των 500 τόννων τα όποια πρέπει να έχουν εφοδιασθεί εκτός από την 
άδεια εισόδου που προβλέπεται από τον γενικό όρο της παραγράφου Α 
του παρόντος άρθρου, και με ειδική άδεια από την Λιμενική Αρχή Αλο¬ 
νήσου που θα καθορίζει την πορεία διέλευσης του σκάφους. 

2. Η μεταφορά επισκεπτών εφ’ όσον η μεταφορά γίνεται με σκάφη 
που πληρούν τις προϋποθέσεις του εκάστοτε κανονισμού λειτουργίας και 
διαχείρισης του ΕΘΠΑΒΣ σύμφωνα με το άρθρο 7 του παρόντος Προε¬ 
δρικού Διατάγματος. Οι δραστηριότητες που επιτρέπονται στους προα¬ 
ναφερομένους επισκέπτες είναι η κολύμβηση, η κατάδυση, η φωτογρά¬ 
φιση και η κινηματογράφηση του χερσαίου και θαλάσσιου οικοσυστήμα¬ 
τος, ενώ απαγορεύονται η διανυκτέρευση και η κατασκήνωση. Οι επι¬ 
βάτες υποχρεούνται στην καταβολή αντιτίμου εισιτηρίου, το οποίο 
εγκρίνεται με απόφαση του οικείου Νομάρχη, μετά από εισήγηση της 
κατά το άρθρο 7 του παρόντος Προεδρικού Διατάγματος αρμόδιας υπη¬ 
ρεσίας που καταρτίζει τον κανονισμό Λειτουργίας και Διαχείρισης του 
ΕΘΠΑΒΣ, τμήμα δε του ως άνω αντιτίμου, το οποίο επίσης καθορίζεται 
με την προαναφερόμενη απόφαση του Νομάρχη, περιέρχεται στο φορέα 
διαχείρισης και διατίθεται για τη λειτουργία του Πάρκου. 

3. Η επαγγελματική αλιεία σύμφωνα με τους όρους που προβλέπο- 
νται·στην περίπτωση Α1ΙΙ.3 χωρίς χρονικούς περιορισμούς. 

4. Η επιστημονική έρευνα σύμφωνα με τους όρους που προβλέπονται 
στην περίπτωση ΑΙΙΙ.5. 

5. Η αγκυροβολιά και η διανυκτέρευση για μία μόνο νύχτα πλωτών 
μέσων στους όρμους Αγίου Πέτρου και Πλανήτη του νησιού Κυρά Πα¬ 
ναγιά, εφόσον οι επιβάτες και τα πληρώματα δεν αποβιβάζονται στο 
νησί και συμμορφώνονται με τις υποδείξεις των φυλάκων και γενικότερα 
των αρμοδίων αρχών. Σημειώνεται ότι η χρήση φωτιάς απαγορεύεται 
αυστηρά. 

6. Η ερασιτεχνική αλιεία σύρτη, τσαπαρί και καθετή στο νησί Σκα¬ 
ντζούρα και σε ακτίνα 500 μέτρων από τις ακτές του εφόσον προβλέπε- 
ται από τον εκάστοτε κανονισμό λειτουργίας και διαχείρισης του ΕΘ- 
ΠΒΑΣΒ σύμφωνα με το άρθρο 7 του παρόντος Προεδρικού Διατάγμα-, 
τος, ο οποίος θα καθορίζει το χρονικό πλαίσιο και τον τρόπο ενάσκησης 
των εν λόγω δραστηριοτήτων. 

Β. Ζώνη Β' 

1. Στην θαλάσσια περιοχή της ζώνης Β επιτρέπονται: 

1. Η επαγγελματική αλιεία σύμφωνα με τους όρους που προβλέπο- 
νται στην περίπτωση ΑΙΙΙ.3, χωρίς χρονικούς περιορισμούς. 

2. Η ερασιτεχνική αλιεία με τις ισχύουσες διατάξεις για τα νησιά 
Αλόννησο και Περιστέρα εκτός αν προβλέπεται διαφορετικά από τον 
εκάστοτε Κανονισμό λειτουργίας και διαχείρισης του ΕΘΠΑΒΣ σύμ¬ 
φωνα με το άρθρο 7 του παρόντος Προεδρικού Διατάγματος. 

3. Η αλιεία με τράτες. 

4. Η επιστημονική έρευνα σύμφωνα με όσα προβλέπονται στην περί¬ 
πτωση ΑΙΙΙ.4 

5. Ιχθυοκαλλιέργεια σύμφωνα με τους σχετικούς όρους της 69269/ 
5387/1990 Κοινής Υπουργικής Απόφασης (Β/670). 

II. Ζώνη Οικιστικών Ρυθμίσεων (1). 

Επιτρέπονται οι ακόλουθες δραστηριότητες: 

1. Διέλευση και αγκυροβολιά των σκαφών παράκτιας αλιείας και 
των λοιπών σκαφών εφ’ όσον πληρούν τις προϋποθέσεις που προβλέπει 
κατά το άρθρο 7 Κανονισμός Λειτουργίας και Διαχείρισης του ΕΘ¬ 
ΠΑΒΣ. 

2. Η λειτουργία του ερευνητικού σταθμού, με όλα τα απαραίτητα για 
την λειτουργία του έργα στη συγκεκριμένη τοποθεσία και έκταση. 

3. Η διεξαγωγή επιστημονικών ερευνών και η εκτέλεση έργων που 
αποσκοπούν στην διατήρηση του οικοσυστήματος εφόσον έχει προηγη- 
θεί Μελέτη Περιβαλλοντικών Επιπτώσεων τύπου Α ή Β' κατ’ εκτίμηση 
των αρμοδίων υπηρεσιών σύμφωνα με τις οικείες διατάξεις της 69269/ 
5387/1990 Κοινής Υπουργικής Απόφασης (Β/678) και έχουν τεθεί οι 
σχετικοί περιβαλλοντικοί όροι. 

4. Η κατασκευή έργων που σχετίζονται με την ολοκλήρωση ή επέ¬ 
κταση του ερευνητικού σταθμού εφόσον προηγηθεί ΜΠΕ και έχουν τεθεί 
περιβαλλοντικοί όροι.όπως στην προηγούμενη περίπτωση 3. 

5. Η κατασκευή εργασιών οικοδομημάτων με αποκλειστική χρήση 
την αναψυχή συνολικής έκτασης 100 μ2 εφόσον προηγηθεί ΜΠΕ και 
έχουν τεθεί οι σχετικοί περιβαλλοντικοί όροι, όπως στις προηγούμενες 
περιπτώσεις 3 και 4. 

111. Ζώνη Οικιστικών Ρυθμίσεων (2). 

Επιτρεπόμενες δραστηριότητες: 

1. Οι υφιστάμενες γεωργικές και κτηνοτροφικές δραστηριότητες. Για 
την αλλαγή μεθόδων και γενικότερα των όρων άσκησης των δραστηριο¬ 
τήτων αυτών, απαιταίται έγκριση περιβαλλοντικών όρων σύμφωνα με 
όσα προβλέπονται για την Α II κατηγορία έργων και δραστηριοτήτων 
στις σχετικές διατάξεις της υπ’ αριθ. 69269/5387/90 κοινής υπουρ¬ 
γικής απόφασης. 

2. Η δόμηση εκτός σχεδίου με τους πιο κάτω κατά περίπτωση όρους: 

-αγροτικές κατοικίες: ανώτατο όριο μέχρι 60μ2 λαμβανομένων 

υπόψη των νομίμων ορίων κατάτμησης. 

-δεξαμενές, φρεάτια, αντλητικές, αθλητικές εγκαταστάσεις: απαιτεί¬ 
ται έγκριση περιβαλλοντικών όρων τουλάχιστον όπως και για τα έργα 
και τις δραστηριότητες της Α II κατηγορίας της 69269/5387/1990 
κοινής υπουργικής απόφασης (Β/678) απόφασης (Β/678), καθώς και 
οι υδρογεωτρήσεις σύμφωνα με τις διατάξεις του νόμου 1739/87 και 
της κοινής υπουργικής απόφασης (Β/678) 69269/5387/90 για τα 
έργα και δραστηριότητες της ΑΙΙ κατηγορίας. 

Γ. Κάθε άλλη δραστηριότητα εκτός των προαναφερόμενων ως επι¬ 
τρεπόμενων ή επιτρεπόμενων υπό όρους στις Ζώνες Α και Β και στις 
υποπεριοχές τους, απαγορεύεται. 

Άρθρο 4 
Παρεκκλίσεις 

Σε περιπτώσεις ανωτέρας βίας, ιδίως πυρόσβεσης, αποφυγής ναυτι¬ 
κών και γενικότερα θαλάσσιων κινδύνων ή παροχής βοήθειας σε κινδυ- 
νεύοντα πρόσωπα και σκάφη, επιτρέπεται η διεύλευση ή αγκυροβολιά 
σκαφών, στις προστατευόμενες κατά τα άρθρα 2 και 3 θαλάσσιες ζώνες 
και χωρίς την προηγούμενη άδεια της Λιμενικής Αρχής Αλονήσου ή της 
κατά το άρθρο 6 αρμόδιας υπηρεσίας, με την προϋπόθεση όμως της 
μετά την παρέλευση των παραπάνω κινδύνων ενημέρωσης των αρμο¬ 
δίων αρχών. 

Άρθρο 5 

Διαχείριση του θαλάσσιου Πάρκου - Αντικείμενα Γενικού 
Διαχειριστικού Σχεδίου. 

Για την επίτευξη του σκοπού του παρόντος Προεδρικού Διατάγμα¬ 
τος, η διαχείριση του Ε.Θ.Π.Α.Β.Σ., πρέπει να κινείται γύρω από ορι¬ 
σμένα αντικείμενα που συγκροτούν το γενικό Διαχειριστικό Σχέδιο των 
προστατευόμενων περιοχών. Τα αντικείμενα αυτά είναι: 

1. Η σηματοδότηση των οριοθετημένων περιοχών όπως αυτές ορίζο¬ 
νται στο άρθρο 1 του παρόντος Προεδρικού Διατάγματος. 

2. Η μέριμνα για την οργάνωση και εφαρμογή μέτρων φύλαξης της 
περιοχής, επιφυλασσομένων των αστυνομικών αρμοδιοτήτων των υπη¬ 
ρεσιών του Λιμενικού Σώματος, των αρμοδίων οργάνων των περιφε¬ 
ρειακών υπηρεσιών του Υπουργείου Γεωργίας ή άλλων αρμοδίων αρ¬ 
χών. 

3. Η οργάνωση και/ή ο συντονισμός συστήματος μόνιμης παρακο¬ 
λού¬ 
θησης της κατάστασης του περιβάλλοντος και των στοιχείων του. Για 
τον σκοπό αυτό ενεργοποιείται ο ερευνητικός σταθμός. 

4. Η τήρηση ειδικού στατιστικού βιβλίου στο οποίο θα καταχωρού- 
νται τα σκάφη βάσει των επιτρεπομένων σε αυτά δραστηριοτήτων. 

5. Η μέριμνα για την μεταβολή των αρχικών ή την επιβολή πρόσθε¬ 
των περιβαλλοντικών όρων σε έργα ή δραστηριότητες που δημιουργούν 
σοβαρά προβλήματα υποβάθμισης του περιβάλλοντος σε εφαρμογή του 
άρθρου 4 (παρ. 8) του νόμου 1650/1986. 

6. Η κατάρτισή του κατά το άρθρο 18 παρ. 5 του όμου 1650/1986 
Κανονισμού Λειτουργίας και Διαχείρισης του Θαλασσίου Πάρκου που 
περιγράφεται στο άρθρο 7 του παρόντος Προεδρικού Διατάγματος. 

7. Η κατασκευή ή η εκπόνηση και η ενεργοποίηση έργων ή προγραμ¬ 
μάτων για την προστασία του περιβάλλοντος που προβλέπονται από 
τους περιβαλλοντικούς όρους που έχουν επιβληθεί σε επιχειρήσεις που 
ασκούν δραστηριότητες ή εκτελούν έργα και υπάγονται στις δύο πρώτες 
κατηγορίες του άρθρου 3 του Ν. 1650/1986 βάσει των διαδικασιών 
που προβλέπονται στο αρ. 6 παρ. 4 του ίδιου όμου. 

8. Η κατάρτιση προγραμμάτων για την αξιοποίηση και ανάδειξη των 
ιστορικών πολιτιστικών λαογραφικών και φυσικών μνημείων της περιο¬ 
χής- 

9. Η κατάρτιση της κατά το άρθρο 21 παρ. 4 του Ν. 1650/1986 
μελέτης αξιολόγησης των προστατευόμενων αντικειμένων και εισήγηση 
για τυχόν τροποποίηση των ορίων και των όρων προστασίας τους. 

10. Η μέριμνα για την κατασκευή των έργων υποδομής που απαι¬ 
τούνται για την φύλαξη και τις επιτρεπόμενες δραστηριότητες εντός των 
ορίων του θαλάσσιου Πάρκου. 


11. Η συνεργασία των αρμοδίων φορέων της χώρας με ανάλογους 
φορείς χωρών της αλλοδαπής ή με διεθνείς οργανισμούς και κοινότητες 
στον τομέα της ενημέρωσης ανταλλαγής γνώσεων και πληροφοριών ή 
εκπόνησης κοινών ή παραλλήλων προγραμμάτων. Στο πλαίσιο αυτό εί¬ 
ναι δυνατή η ανάθεση σε ημεδαπά ή αλλοδαπά νομικά ή φυσικά πρό¬ 
σωπα υλοποίησης μέρους του διαχειριστικού σχεδίου με πλήρη ή μερική 
οικονομική κάλυψη των νομικών ή φυσικών προσώπων. 

12. Η πληροφόρηση και ενημέρωση της κοινής γνώμης και των αρ¬ 
μόδιων φορέων καί η οργάνωση ή συντονισμός προγραμμάτων ευαι- 
σθητόποίησης του κοινού. 

13. Η εισήγηση ή η αναφορά προς τις αρμόδιες αρχές των πράξεων ή 
παραλείψεων που συνιστούν παραβάσεις των διατάξεων του παρόντος 
Προεδρικού Διατάγματος με σκοπό την επιβολή των νομίμων κυρώ¬ 
σεων 

Άρθρο 6 

Μεταβατικές Διατάξεις 

1. Μέχρις ότου συσταθεί και λειτουργήσει η ειδική υπηρεσία που προ- 
βλέπεται στην παρ. 2 του άρθρου 21 του ν. 1650/1986 ή άλλος φο¬ 
ρέας διαχείρισης βάσει των διατάξεων της κείμενης νομοθεσίας, αρμό¬ 
δια υπηρεσία για τον συντονισμό η και την εκτέλεση των ενεργειών που 
προβλέπονται και απαιτούνται για την υλοποίηση του γενικού διαχειρι¬ 
στικού σχεδίου του άρθρου 5 καθώς και για την εξειδίκευση του είναι η 
Διεύθυνση Περιβαλλοντικού Σχεδιασμού του ΥΠΕΧΩΔΕ συνεπικου- 
ρούμενη από εννεαμελή προσωρινή επιτροπή αποτελούμενη από 3 εκ¬ 
προσώπους του ΥΠΕΧΩΔΕ, από έναν των Υπουργείων Γεωργίας και 
Εμπορικής Ναυτιλίας, του Αλιευτικού Συνεταιρισμού Αλοννήσου, της 
Κοινότητας Αλοννήσου, της Ελληνικής Εταιρείας για την Προστασία 
του Περιβάλλοντος και της Πολιτιστικής Κληρονομιάς και της Εται¬ 
ρείας Μελέτης και Προστασίας της Μεσογειακής Φώκιας. 

2. Στο ίδιο αυτό χρονικό διάστημα την φύλαξη αναλαμβάνουν: 

Τα αρμόδια όργανα των περιφερειακών υπηρεσιών του Υπουργείου 

Γεωργίας, στα πλαίσια των αρμοδιοτήτων τους (Θήρα κλπ), οι περιφε¬ 
ρειακές υπηρεσίες του. Λιμενικού Σώματος, στο πλαίσιο των αστυνομι¬ 
κών δραστηριοτήτων τους και/ή άλλα ειδικά όργανα ή υπηρεσίες του 
Δημοσίου που τυχόν συσταθούν μετά την δημοσίευση του παρόντος 
Προεδρικού Διατάγματος και εφόσον θα έχουν την σχετική αρμοδιό¬ 
τητα. Φύλακες είναι δυνατό να προσλαμβάνονται και από το ΥΠΕ¬ 
ΧΩΔΕ. 

3. Στο ίδιο αυτό χρονικό διάστημα ο έλεγχος για την τήρηση των 
όρων, περιορισμών και απαγορεύσεων που τίθενται με τις διατάξεις του 
παρόντος Προεδρικού Διατάγματος ανήκει στα όργανα των αρμόδιων 
Υπηρεσιών του ΥΠΕΧΩΔΕ, επιφαλασσομένων των διατάξεων του άρ¬ 
θρου 6 /παρ. 1 και 3) του Ν. 1650/1986, και των σχετικών αρμοδιο¬ 
τήτων ελέγχου που έχουν στους τομείς αρμοδιότητας τους, βάσει της 
κείμενης νομοθεσίας, οι περιφερειακές υπηρεσίες του Υπουργείου Γεωρ¬ 
γίας και του Λιμενικού Σώματος αντίστοιχα. 

Άρθρο 7 

Κανονισμός Λειτουργίας και Διαχείρισης 

Οι κατά το άρθρο 3 γενικοί όροι, απαγορεύσεις και περιορισμοί και το 
κατά το άρθρο 5 γενικό διαχειριστικό σχέδιο εξειδικεύονται με λεπτομε¬ 
ρέστερες ρυθμίσεις που περιλαμβάνονται σε κανονισμό Λειτουργίας και 
Διαχείρισης του θαλασσίου Πάρκου. Ο εν λόγω κανονισμός καταρτίζε¬ 
ται από την ειδική Υπηρεσία ή τον φορέα όπως αναφέρονται στο προη¬ 
γούμενο άρθρο 6. Μέχρις ότου συσταθεί η ως άνω ειδική υπηρεσία ή φο¬ 
ρέας ο Κανονισμός Λειτουργίας και Διαχείρισης μπορεί να καταστισθεί 
από την Διεύθυνση Περιβαλλοντικού Σχεδιασμού του ΥΠΕΧΩΔΕ, συνε- 
πικουρούμενη από τα κατά περίπτωση συναρμόδια Υπουργεία, από αρ¬ 
μόδια επιστημονικά σωματεία, ενώσεις ή ιδρύματα ή άλλα νομικά ή/ 
και φυσικά πρόσωπα. Ο εν λόγω Κανονισμός Λειτουργίαις και Διοιχείρι- 
σης εγκρίνεται με Προεδρικό Διάταγμα που εκδίδεται με πρόταση των 
Υπουργών Γεωργίας, Εμπορικής Ναυτιλίας, Περιβάλλοντος Χωροτα¬ 
ξίας και Δημοσίων Έργων και Βιομηχανίας, Ενέργειας και Τεχνολογίας. 

Άρθρο 8 

Κυρώσεις 

Οι παραβάτες των διατάξεων του διατάγματος αυτού και του κατά 
το άρθρο 7 κανονισμού λειτουργίας και διοεχείρισης υπόκεινται στις κυ¬ 
ρώσεις των άρθρων 28, 29 και 30 του Ν. 1650/1986 όπως το τελευ¬ 
ταίο απ’ αυτά τροποποιήθηκε με το άρθρο 38 (παρ. 12) του Ν. 
1892/90 «Για τον εκσυχρονισμό και την ονάπτυξη και άλλες διατά¬ 
ξεις» (Α/101), αλλά και στις κυρώσεις που προβλέπει ο Αλιευτικός Κώ¬ 
δικας για τις ανάλογες περιπτώσεις παραβάσεων σε θέματα αιλιείοις, 
επιφυλλασσομένων των διατάξεων του άρθρου 157 του Ν.Δ. 187/73 

(ΦΕΚ 261Α/73) Κ.Δ.Ν.Δ., που καθορίζουν διαδικασία επιβολής κυ¬ 
ρώσεων εκ μέρους των Λιμενικών Αρχών. 

Άρθρο 9 

Καταργούμενες διατάξεις 

Από της ισχύος του παρόντος καταργούνται: α) η Απόφαση Αναπλ. 
Υπουργού Γεωργίας 214483/1991 «Ρύθμιση Αλιείας στη Θαλάσσια 
περιοχή Βορείων Σποράδων» (Β/481), β) η απόφαση του Υπουργού 
Γεωργίας 200995/7950/1980 «περί κηρύξεως ιστορικών και αιωνό¬ 
βιων δένδρων ή εξαιρετικής σημασίας δασικών εκτάσεων ως διατηρη¬ 
τέων μνημείων της «ρύσεως» (Δ' 121) ως προς την παράγρ. 17 αυτής με 
την επιφύλαξη εφαρμογής της διάταξης της παρ. 10 του άρθρου 31 του 
Νόμου 1650/1986 γ) η υπ, αριθμ. 3131/76/91 Απόφαση του 
Υπουργού Εμπορικής Ναυτιλίας για την έγκριση του Ειδικού Κανονι¬ 
σμού Λιμένα Σκιάθου αρ. 15 (Β/955/ και δ) κάθε άλλη διάταξη που 
ανάγεται σε θέματα ρυθμιζόμενα από το παρόν Προεδρικό Διάταγμα. 


Άρθρο 10 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΠΑΥΛΙΔΗΣ 

ΥΦΥΠ ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΒΑΣ. ΜΑΝΤΖΩΡΗΣ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Μεταμόρφω¬ 
σης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138) όπως τροποποιήθηκε με το από 19.6.1987 Π. Δ/γμα 
(Α' 592). 

3. Τις διατάξεις του π. δ/τος 510/1979 Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979 (Α' 154), 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διατάξεις της παρ. 1 (εδ. ιδ') του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη (Β' 702/4.9.1991). 

6. Την από 16.9.1991 (αριθ. πρωτ. 33614/1991) αίτηση των 
Τζίτζιφα Αναστασίου και Στυλιανής και Αγγελόπουλου Ελευθερίου, 
ενεργούντος ως πληρεξουσίου του Τοτόμη Ιωάννη. 

7. Την-603/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 33614/17.1.1992 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι- 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης, που εγκρίθηκε με το από 19.7.1991 π. δ/γμα (Δ' 
548), από το βαρυνόμενο (ρυμοτομούμενο) ακίνητο, που βρίσκεται 
εντός του ρυμοτομικού σχεδίου Δήμου Παλαιού φαλήρου (Ν. Αττικής) 
μεταξύ των 334, 335, 409 και 5 οικοδομικών τετραγώνων για το 
οποίο έχει εκδοθεί ο 2795/1991 σχετικός τίτλος δικαιώματος μεταφο¬ 
ράς συντελεστή δόμησης στο όνομα του Ιωάννη Τοτόμη σε άλλο ακίνητο 


(ωφελούμενο) που βρίσκεται εντός του ρυμοτομικού σχεδίου Δήμου Με¬ 
ταμόρφωσης (Ν. Αττικής) και ειδικότερα επί της οδού Ιερού Λόχου (οι¬ 
κοδομικό τετράγωνο 128) φερόμενο ως ιδιοκτησία Αναστασίου και 
Στυλιανής Τζίτζιφα όπως το ωφελούμενο ακίνητο φαίνεται με στοιχεία 
Α, Β, Γ, Δ, Ε, Α στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 58311/1992 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 182,395 τ.μ. που αντιστοιχεί σε 108,13 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 570,70 τ.μ. 

β. Ποσοστό κάλυψής: 33% 

γ. Συντελεστής δόμησης: 1,52 

δ. Μέγιστο επιτρεπόμενο ύψος του ανεγερθησομένου κτιρίου: 

Δέκα επτά μέτρα και ενενήντα εκατοστά του μέτρου (17,90μ.) 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 58311/1992 πράξη του και που αντίτυπό του σε φωτοσμίκρυση 
δημοσιεύεται με το παρόν διάταγμα. 

Άρθρο 2 

Ακυρώνεται ο 2795/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Δ ΙΚΙΙ38 



έργο: ΝΕΑ ΤΕΤΡΑ0Ρ0Ο0Σ ΟΙΚΟΔΟΜΗ 
ΥΠΟΓΕΙΟ ΚΑΙ ΠΗΛΟΤΗ 

ΜΕ 

Τ ΕΧΝΙΚΟ 

Γ ΡΑ0ΕΙ0 

ΤΖΙΤΖΙΦΑ* ΤΑ*0* "■ 

πολίτικος μηχανικός Ε.Μ.Π 

ιηλ:2βηβ56 ΓΑΧ:2β240.2Τ _ 

δεσΐ): 

Δήμος ΜΕΤΑ ΜΟΡ00Σ Η Σ 

Οδός ΙΕΡ0Τ Λ0Χ0Τ 

ΟΤ 128 (περιοχή "δεξαμενή.} 

εργοδότης- 

ΤΖί ΤΖ1ΦΑΣ ΤΑΣΟΣ 


δέμα ίχεδιου 


αριδμ ος 
οχέδιου 

6ιαγ(3αμμα χαλυψης 


χλ ιμαξ 

1 ; 100 


χρονος μελετης ΟΛΕΒΑΡΗΣ 1992 

υΤίο γραφή \ 

σφραγίδα 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤΟΚ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΟΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β 

» 

23.000 

» 

1.150 

γ) 

» 

» 

» 

Γ' 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

1 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

Ο 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 1 

Για 

όλα 

τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














